S-7782/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. nóvember 2020, á hendur P-kk-þgf G-kk-þgf M-kk-þgf, kt. [...], [...], [...], fyrir fíkniefnalagabrot með því að hafa, mánudaginn 25. febrúar 2019, í íbúð [...] að [...] í Reykjavík haft í vörslum sínum, í sölu og dreifingarskyni, 1351,20 g af kannabislaufum, 662,16 g af maríhúana og 18 stykki af kannabisplöntum og hafa um nokkurt skeið fram til þess dags ræktað greindar plöntur. Lögregla lagði hald á allt framangreint við húsleit hjá ákærða.

Telst þetta varða við 2. gr., sbr. 4., 5. og 6. gr., laga um ávana og fíkniefni nr. 65/1974, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 1351,20 g af kannabislaufum, 662,16 g af maríhúana og 18 stykkjum af kannabisplöntum sem lögreglan lagði hald á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á 3 loftsíum, 2 tímarofum, 3 gróðurhúsalömpum, 3 viftum, 3 hitaperum, spennugjafa, vog, grinder og 3 hitamælum með vísan til 7. mgr. 5. gr. sömu laga, en þessir munir voru notaðir til framleiðslu kannabisplantanna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákærði krefst vægustu refsingar sem lög leyfa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. nóvember 2020, hefur ákærða einu sinni áður verið gerð refsing með lögreglustjórasátt 20. september 2019, fyrir umferðar og fíkniefnalagabrot.

Brot það sem ákærði er nú sakfelldur fyrir var framið áður en ákærði undirritaði framangreinda sátt og verður honum því dæmdur hegningarauki, sbr. 78. gr. almennra hegningarlaga nr. 19/1940.

Brot ákærða er réttilega heimfært til refsiákvæða en brot gegn ákvæðum laga nr.

65/1974 um ávana og fíkniefni geta varðað allt að 6 ára fangelsi, sbr. 5. gr. laganna.

Við ákvörðun refsingar er litið til þess að ákærði hefur játað skýlaust brot sitt bæði hjá lögreglu og fyrir dómi. Verður framangreint metið ákærða til refsimildunar, sbr. 8. tölul.

1. mgr. 70. gr. almennra hegningarlaga nr. 19/1940. Á hinn bóginn er litið til eðlis og umfangs brots ákærða. Brotið var vel skipulagt og ásetningur ákærða einbeittur en hann þurfti að koma sér upp sérútbúnaði í húsnæði sem hann hafði til umráða og leggja mikla vinnu í ræktun þeirra fíkniefna sem um ræðir. Þá er einnig litið til þess mikla magns fíkniefna sem ákærði hafði í vörslum sínum í sölu og dreifingarskyni sem hann hafði ræktað um nokkurt skeið. Verður framangreint metið ákærða til refsiþyngingar, sbr. 6. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindum atriðum, sakarefni málsins og að virtum sakarferli og játningar ákærða og 78. gr. laga nr. 19/1940, þykir refsing ákærða hæfilega ákveðin fangelsi í 8 mánuðir, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 1351,20 grömm af kannabislaufum, 662,16 grömm af maríhúana og 18 stykki af kannabisplöntum, sem lögreglan lagði hald á við rannsókn málsins, 3 loftsíur, 2 tímarofar, 3 gróðurhúsalampar, 3 viftur, 3 hitaperur, spennugjafi, vog, grinder og 3 hitamælar, sem notað var til framleiðslu kannabisplantanna.

Engan sakarkostnað leiddi af meðferð málsins.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir G-kvk-þf R-kvk-þf S-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-kk-nf G-kk-nf M-kk-nf, sæti fangelsi í 8 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 1351,20 grömm af kannabislaufum, 662,16 grömm af maríhúana, 18 stykki af kannabisplöntum, 3 loftsíur, 2 tímarofar, 3 gróðurhúsalampar, 3 viftur, 3 hitaperur, spennugjafi, vog, grinder og 3 hitamælar, sem notað var til framleiðslu kannabisplantanna, sem lögregla lagði hald á við rannsókn málsins.

S-kvk-nf D-kvk-nf J-kvk-nf

D Ó M S O R Ð:

Ákærði, P-kk-nf G-kk-nf M-kk-nf, sæti fangelsi í 8 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 1351,20 grömm af kannabislaufum, 662,16 grömm af maríhúana, 18 stykki af kannabisplöntum, 3 loftsíur, 2 tímarofar, 3 gróðurhúsalampar, 3 viftur, 3 hitaperur, spennugjafi, vog, grinder og 3 hitamælar, sem notað var til framleiðslu kannabisplantanna, sem lögregla lagði hald á við rannsókn málsins.

S-kvk-nf D-kvk-nf J-kvk-nf